*Smart island Krk d.o.o., na temelju članka 10. stavka 1. Društvenog ugovora Smart island Krk d.o.o., te Odluke skupštine Društva od 18. rujna 2025. godine, raspisuje*

***JAVNI NATJEČAJ***

***za izbor i imenovanje direktora Smart island Krk d.o.o.***

*Direktora imenuje skupština društva na razdoblje od 4 (četiri) godine.*

*Uvjeti:*

* *završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti na kojem je stečeno minimalno 300 ECTS bodova,*
* *najmanje pet godina radnog iskustva na rukovodećim poslovima u struci*
* *nepostojanje zapreka iz čl. 239. st. 2. Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23, 136/24),*
* *vozačka dozvola B kategorije.*

*Uz pisanu prijavu, u kojoj se navode osobni podaci podnositelja prijave (ime i prezime, adresa prebivališta, broj telefona i adresa elektroničke pošte), kandidati su dužni priložiti:*

* *životopis*
* *dokaz o hrvatskom državljanstvu (presliku domovnice, važeće osobne iskaznice ili putovnice),*
* *dokaz o stečenoj stručnoj spremi (preslika diplome),*
* *dokaz o radnom iskustvu u struci (preslika ugovora o radu, rješenja i sl. ili potvrda poslodavca o vrsti poslova i trajanju radnog odnosa iz kojih mora biti vidljivo traženo radno iskustvo),*
* *dokaz o radnom stažu (elektronički zapis o podacima evidentiranim u matičnoj evidenciji HZMO-a),*
* *uvjerenje da se protiv kandidata ne vodi kazneni postupak (ne starije od 30 dana od dana objave natječaja),*
* *vlastoručno potpisanu izjavu o nepostojanju zapreka iz članka 239. stavka 2. Zakona o trgovačkim društvima, ovjerenu kod javnog bilježnika (obrazac se nalazi u prilogu ove objave)*
* *presliku vozačke dozvole*
* *ispunjenu i potpisanu privolu za prikupljanje osobnih podataka* *(obrazac se nalazi u prilogu ove objave)*

*Natjecati se mogu osobe oba spola sukladno čl. 13. st. 2. Zakona o ravnopravnosti spolova (NN RH br. 82/08, 69/17), a izrazi koji se koriste u natječaju za osobe u muškom rodu uporabljeni su neutralno i odnose se na muške i ženske osobe.*

*Ako kandidat ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo te uz prijavu priložiti svu propisanu dokumentaciju prema posebnom zakonu.*

*Kandidat koji ostvaruje pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuje to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom.*

*Kandidat koji ostvaruje pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) uz prijavu na natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja:*

[*https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf*](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

*Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj 84/21) uz prijavu na natječaj dužan je pored dokaza o ispunjavanju traženih uvjeta priložiti i dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske:*

[*https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf*](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

*Rok za podnošenje prijava je* ***15 dana*** *od dana objave natječaja na mrežnim stranicama Smart island Krk d.o.o.*

*Pisane prijave na natječaj s dokazima o ispunjavanju uvjeta podnose se u zatvorenoj omotnici neposredno ili preporučenom poštanskom pošiljkom na adresu:* ***Smart island Krk d.o.o., Vršanska 14, 51500 Krk, s naznakom: "Natječaj za direktora Smart island Krk d.o.o. - ne otvaraj".***

*Datumom prijave smatrat će se dan primitka ako je prijava predana osobno, odnosno datum poštanskog žiga na omotnici u kojoj je dostavljena prijava, ukoliko je prijava predana preporučenom pošiljkom.*

*Urednom prijavom smatra se prijava koja sadrži sve podatke i priloge navedene u ovom natječaju.*

*Nepotpune i nepravodobne prijave neće se razmatrati, niti će podnositelji nepotpunih prijava biti pozvani na dopunu prijave. Osoba koja nije podnijela pravodobnu i potpunu prijavu ili ne ispunjava formalne uvjete, ne smatra se kandidatom prijavljenim na natječaj.*

*Svi kandidati, koji ispunjavaju uvjete iz ovoga natječaja i čije su prijave pravodobne i potpune, pozvat će se na razgovor, o čemu će biti pravodobno obaviješteni. Smart island Krk d.o.o. će pisanim putem obavijestiti sve kandidate (na dostavljene elektroničke adrese) o točnom datumu i satu održavanja razgovora.*

*Za kandidata koji ne pristupi razgovoru smatrat će se da je povukao prijavu na ovaj natječaj.*

*Po završetku ovog javnog natječaja kandidati će biti obaviješteni o rezultatima.*